"Ҳазҭагылоу аамҭа шәарҭоуп, аха аԥсҭазаара иацу аусқәа мҩаԥаагоит. Сақариа аԥсуаа зегь реиҳа иахьырацәоу ҭыԥуп. Ҭырқәтәыла ианҳаҳа ачымазара алаҵәара аиуеит ҳәа, аԥсуа хеидкылақәа иаразнак иаҳаркит. Ансамбль иалаз ахәыҷқәагьы рҽазыҟаҵарақәа ааныркылеит. Макьанагьы ус ҳаҟоуп. Ақыҭақәа рҿы аҭагылазаашьа зеиԥшроу еилаҳкаауеит, ҳаиҳабацәа ҳрацәажәоит, ара инхо аԥсуаа аимадара ҳабжьоуп. Ҭырқәтәыла аҵара зҵо аԥсуа студентцәагьы ианаамҭаз Аԥсныҟа иҳашьҭит, уи бзианы иазыӡбан. Аӡәызаҵәык аԥсуаа ҳҟынтә дычмазаҩуп, иара хынҩажәа шықәса ихыҵуеит, дманшәалахап ҳәа ҳгәыӷуеит. Ҳара аԥсрақәа рҿы аизарақәа аҟәаҳхит, ажәлар адырра раҳҭоит, дара адышшыларақәа аарышьҭуеит. Ачымазара змоу рхыԥхьаӡара лаҟәхо иалагеит, аха иааиуа амзагьы еиҭа уи иашьҭанеиуеи ҳхы гәаҳҭалароуп", - ҳәа азгәеиҭеит Бганба.
Иаҳа инеиҵыху аиҿцәажәара шәазыӡырҩы арадио Sputnik Аԥсны аефир аҿы.
Иара убас шәаԥхьар ҟалоит:
- Аҟәысба: аԥсра иақәшәаз аҭаацәарақәа аҳәара ҟарҵоит изымнеиз хьаас иҟарымҵарц
-
Москвеи Ҭырқәтәылеи иҟоу аԥсуа диаспора ирыҳәоит ахәшәқәа раахәараҿы ицхыраарц